Pilatus PC-9
Pilatus PC-9 je švicarski školski avion s jednim turbo-prop motorom. Namijenjen je za obuku vojnih pilota i lahka borbena djelovanja za koja su potrebna manje modifikacije. Razlog za to je švicarska obaveza kao neutralne zemlje da ne izvozi naoružane letjelice. Inače, PC-9 može ponijeti i do 1.040 kg korisnog tereta. U lahkim borbenim zadaćama ih koriste i zrakoplovstva Slovenije i Irske. Prvi prototip PC-9 uzletio je 7. maja 1984. godine, a drugi, po kojem je nastavljena izrada, dva mjeseca kasnije. U septembru 1985. dobiva dozvolu za izvođenje akrobatskih letova.